Milan Petrović (pravnik)
<s>Dr Milan Petrović rođen 31. januara 1947. godine u Šapcu je istaknuti profesor u penziji Upravnog prava, Nauke o upravljanju sa pravnom informatikom, Posebnog upravnog prava, Velikih pravnih sistema i Crkvenog prava na Pravnom fakultetu Univerziteta u Nišu</s>

<s>Diplomirao je na Pravnom fakultetu u Beogradu 1969. godine.</s><s>Magistarsku tezu pod nazivom Imisije u privatnom pravu, odbranio je na Pravnom fakultetu u Beogradu 1973. godine.</s><s>Doktorsku disertaciju na temu Pravna vezanost i ocena celishodnosti u teoriji javnog prava odbranio je na Pravnom fakultetu u Beogradu, 1979. godine.</s>

<s>Po odsluženju vojnog roka 1969/70. godine, od 1970. do 1982. godine radio je u Institutu za uporedno pravo u Beogradu, najpre kao asistent, a zatim kao naučni saradnik.</s><s>U isto vreme radio je kao asistent na Pravnom fakultetu u Beogradu na predmetu Rimsko pravo sa skraćenim radnim vremenom.</s>

<s>Na Pravnom fakultetu u Nišu radi od 1982. godine.</s><s>Za docenta za predmet Politički sistem na Pravnom fakultetu u Nišu, dr Milan Petrović izabran je 1983. godine.</s><s>U zvanje redovnog profesora izabran je 1994. godine.</s>

<s>U svojoj profesionalnoj karijeri, dr Milan Petrović objavio je 14 udžbenika, 41 monografsku publikaciju, 95 članka.</s><s>Učestvovao je na projektu Pravo zaštite čovekove sredine (Pravni fakultet Univerziteta u Nišu).</s><s>Tokom svoje profesionalne karijere boravio je na stručnom usavršavanju na Faculté internationale de droit comparé u Strazburu, Francuska.</s>

<s>Spoljašnje veze 
 Biografija
 Bibliografija</s>

<s>Biografije, Šabac
Srpski pravnici</s>

